РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број: 06-2/141-20

28. октобар 2020. године

Б е о г р а д

ЗАПИСНИК

СА ЧЕТВРТЕ СЕДНИЦЕ ОДБОРА ЗА АДМИНИСТРАТИВНО-БУЏЕТСКA И МАНДАТНО-ИМУНИТЕТСКА ПИТАЊА, ОДРЖАНЕ 28.ОКТОБРА 2020. ГОДИНЕ

 Седница је почела у 11,50 часова.

 Седници је председавао др Александар Мартиновић, председник Одбора.

 Седници су присуствовали чланови Одбора: Адам Шукало, Верољуб Матић, Драгана Баришић, Бранимир Спасић, Дарко Лакетић, Лука Кебара, Ивана Николић, Мирослав Кондић, Небојша Бакарец, Сандра Божић, Угљеша Марковић, Марина Рагуш, Мира Петровић.

 У току разматрања прве тачке Дневног реда, седници Одбора је приступила Мира Петровић, члан Одбора.

 Седници су присуствовали заменици чланова Одбора: Дијана Радовић, заменик Ђорђа Милићевића, члана Одбора и Сања Јефић Бранковић, заменик Бранимира Јовановића, члана Одбора.

 Седници нису присуствовали чланови Одбора: Ђорђе Милићевић, Бранимир Јовановић и Шаип Камбери.

 На предлог председника, Одбор је једногласно утврдио следећи:

Д н е в н и р е д:

- усвајање записнка са Прве седнице Одбора -

 1. Утврђивање Предлога измена Скупштинског буџета за 2020. годину који је припремио генерални секретар Народне скупштине (03 број:400-2308/19-4 од 28. октобра 2020. године);

 2. Разматрање оставке коју је на функцију народног посланика поднео Новица Тончев. (01 број: 118-1567/20 од 28. октобра 2020. године).

Пре преласка на рад по утврђеном дневном реду, на предлог председника, Одбор је без примедаба, једногласно усвојио записник са Прве седнице Одбора.

**Прва тачка дневног реда:** Утврђивање Предлога измена Скупштинског буџета за 2020. годину који је припремио генерални секретар Народне скупштине

Председник Одбора је нагласио члановима и заменицима чланова Одбора да је достављеним предлогом измена Скупштинског буџета који је припремио генерални секретар, предвиђено увећање износа Скупштинског буџета за 2020. године са 3,189.944.000динара на 3,207.766.000 динара.

Дискусије није било.

На предлог председника, Одбор је већином гласова утврдио Предлог измена Скупштинског буџета за 2020. годину, у тексту који је достављен.

**Друга тачка дневног реда:** Разматрање оставкекоју је на функцију народног посланика поднео Новица Тончев

Председник Одбора је предложио да Одбор Народној скупштини поднесе извештај о наступању случаја из члана 88. став 1. тачка 2. Закона о избору народних посланика у коме се наводи оставка као један од разлога за престанак мандата народном посланику пре истека времена на које је изабран, с предлогом да Народна скупштина констатује престанак мандата Новици Тончеву.

Председник Одбора је предложио да у извештају буде одређен председник Одбора за известиоца на седници Народне скупштине.

 Дискусије није било.

Одбор је, на предлог председника, једногласно усвојио и Народној скупштини поднео следећи

И З В Е Ш Т А Ј

Одбор је утврдио да је подношењем оставкe народног посланика Новице Тончева, изабраног са Изборне листе ИВИЦА ДАЧИЋ – „Социјалистичка партија Србије (СПС), Јединствена Србија (ЈС) – Драган Марковић Палма“, наступио случај из члана 88. став 1. тачка 2. Закона о избору народних посланика, у коме се подношење оставке наводи као један од разлога за престанак мандата народном посланику пре истека времена на које је изабран, те предлаже да Народна скупштина, у смислу члана 88. ст. 3. и 4. истог закона, констатује престанак мандата именованом народном посланику.

На тај начин омогућава се избор новог народног посланика, путем додељивања мандата другoм кандидату са наведене изборне листе, у складу са чланом 92. Закона о избору народних посланика.

Седница је завршена у 12,00 часова.

Саставни део овог записника чини обрађени тонски снимак седнице Одбора.

 СЕКРЕТАР ПРЕДСЕДНИК ОДБОРА

 Светлана Дедић др Александар Мартиновић